106 L. C. VAW GOUDOEVER 



medicinae partes impendi potest; sumtus quotannis in clinicum obstetricium 

 impensus paucorum centenorum florenorum summam excedere non debet , 

 et ex summa ilia non tantum instrumenta, quae requiruntur, paranda 

 sunt, sed et cubicula bene instruenda atque sufficienti statu retinenda; 

 eadem porro pecunia non solum turn ignis et lumen, tum vestimenta 

 tegumentaque et medicamina, quibus opus est, solvenda, sed inde quoqne 

 gravidis puerperisque alimenta quaerenda sunt , quorum alimentoruin sumtus , 

 pro exiguo numero earum, quae in tococomio nostro parturiunt, quotannis 

 non minus quam quingentorum florenorum summam aequat. 



Ex omnibus hisce sequitur nunquam fere gravidas aliquo ante partum 

 tempore in tococoinium recipi posse , sequitur etiam eas exercitationibus 

 obstetriciis plerumque inservire nou posse. Haud sane magni momenti 

 est semel iterumque infantem nascentem videre, dari quoque ante omnia 

 debet occasio observandi ipsius graviditatis decursum. Ab omni igitur 

 parte necesse est ut jam aliquo ante partum tempore gravidas in clinicum 

 recipere possimus, quod hodie non nisi rarissime fieri potest. Gaudeo 

 autem me hie coram omnibus opinionem proferre posse , hac in re vero- 

 similiter brevi notabilem emendationem esse exspectandam , et a benevolentia 

 eorum , qui Nosocomii urbani negotia gerunt , omnia , quae concedere pos- 

 sunt, exspectemus ; nunquam vero obliviscamur ea, quae fieri nequeunt, 

 ab iis roganda non esse. 



Hocce sublato obstaculo, aditu libero omnibus gravidis, quousque saltern 

 requiritur, breviori longiorive ante partum spatio patente; si non amplius 

 cogimur anxie calculare num forte gravida aliquot ante partum hebdomadi- 

 bus clinicum in tret, aut puerpera paullo diutius in eo remaneat, summa 

 institute obstetricio impensa non nimis exigua erit, et, quod pluris adhuc 

 momenti, tune multum jam factum erit ut numerus partuum notabili 

 ratione increscat. Quae enim caussa est quare in aliis oppidis, quae nostra 

 urbe , quod ad incolarum numerum attinet , longe inferiora sunt , major 

 gravidarum numerus in clinica obstetricia recipiatur? Num omnes hae ex 

 uno oppido proveniunt? Minime vero; magna earum pars ex vicinitate 

 advenit, idemque etiam hie obtinere poterimus, si cognitum fuerit gravidis 

 jam aliquo ante graviditatis terminum tempore tococoinium intrare licere. 

 Hae quoque mulieres amplam exercitationis opportunitatem praebebunt, 



